ജനവാസ മേഖലയിലെ സ്ക്രാപ് ട്രീറ്റ്മെന്റ് പ്ലാന്റിനെതിരെ പ്രദേശവാസികള് ചെങ്ങമനാട്: യുവാവ് കാറില് വരുമ്ബോള് വഴിമുടക്കിയ മലമ്ബാമ്ബിനെ നാട്ടുകാരുടെ സഹായത്തോടെ പിടികൂടി വനം വകുപ്പ് അധികൃതര്ക്ക് കൈമാറി. ചെങ്ങമനാട് പഞ്ചായത്തിലെ പറമ്ബയം പുതുവാശ്ശേരി റോഡിലൂടെ ശനിയാഴ്ച രാത്രി 9.30ഓടെ കാറില് വരുകയായിരുന്ന മാനാടത്ത് ഷാമോനാണ് ഏകദേശം ഏഴര അടിയോളം നീളവും 30 കിലോയോളം തൂക്കവുമുള്ള മലമ്ബാമ്ബിനെ കണ്ടെത്തിയത്. ഇരവിഴുങ്ങിയശേഷം റോഡില്നിന്ന് സമീപത്തെ പറമ്ബിലേക്ക് കടക്കാന് പ്രയാസപ്പെടുന്ന നിലയിലായിരുന്നു പാമ്ബ്. ഉടനെ ഷാമോന് കാറില് നിന്നിറങ്ങി സമീപവാസികളെ വിളിച്ച് കൂട്ടി. അപ്പോഴേക്കും പാമ്ബിെന്റ പകുതിയോളം ഭാഗം പറമ്ബില് പ്രവേശിച്ചിരുന്നു. യുവാക്കള്ക്ക് പാമ്ബിനെ പിടിക്കാന് വൈദഗ്ധ്യമില്ലായിരുന്നെങ്കിലും ചാക്കുമായെത്തി കെ.എച്ച്.കബീര്, അനീസ് പുത്തന്പറമ്ബ്, കെ.പി. ഹാറൂണ് മനാഫ് പള്ളത്തുകുടി തുടങ്ങിയവരുടെ നേതൃത്വത്തില് സാഹസികമായി പിടികൂടുകയായിരുന്നു. മലമ്ബാമ്ബിനെ പിന്നീട് നെടുമ്ബാശ്ശേരി എയര്പോര്ട്ടിന് സമീപത്തെ സുവര്ണോദ്യാനം ബയോളജിക്കല് പാര്ക്കിലെത്തിച്ച് കൈമാറി. 2018ല് തുടര്ച്ചയായുണ്ടായ രണ്ട് പ്രളയങ്ങള്ക്ക് ശേഷം ശ്രീമൂലനഗരം, കാഞ്ഞൂര്, നെടുമ്ബാശ്ശേരി, ചെങ്ങമനാട് പഞ്ചായത്തുകളിലെ പെരിയാര് തീരങ്ങളുടെ ഇരുവശങ്ങളിലും വന്യജീവികള് വ്യാപകമായി പ്രവേശിച്ചിരിക്കുകയാണെന്നാണ് നാട്ടുകാര് ചൂണ്ടിക്കാണിക്കുന്നത്. സിംഹവാലന് കുരങ്ങുകള്, കുറുക്കന്, ഉടുമ്ബുകള് അടക്കമുള്ള ജീവികള് പലയിടത്തും വിഹരിക്കുന്നതായാണ് റിപ്പോര്ട്ട്.മലമ്ബാമ്ബുകളാണ് കൂടുതലായും ഗ്രാമ പ്രദേശങ്ങളിലെത്തിയിട്ടുള്ളത്. പുഴ തീരത്തെ മുളങ്കാടുകളിലും മറ്റും ചേക്കേറിയിട്ടുള്ള മലമ്ബാമ്ബുകളെ മേഖലയില് കണ്ടെത്തുന്നത് നിത്യസംഭവമാണത്രെ.പലര്ക്കും കോഴി, താറാവ് അടക്കമുള്ള വളര്ത്തു ജീവികള് നഷ്ടപ്പെടുന്നതായി പരാതിയുണ്ട്. ചെങ്ങമനാട് ഗവ.ഹയര് സെക്കന്ഡറി സ്കൂളിന് സമീപത്തെ മരത്തിലും കെട്ടിടത്തിലുമായി ഒരു മാസത്തിനുള്ളില് മൂന്ന് മലമ്ബാമ്ബുകളെ നാട്ടുകാര് കണ്ടെത്തി. രണ്ടെണ്ണത്തെ പിടികൂടി വനം വകുപ്പിന് കൈമാറിയിരുന്നു.